Jens Blidorf Frederiksen (født 19. oktober 1967) er formand for det grønlandske politiske parti Demokraatit (Demokraterne). Han er uddannet byggeteknisk assistent og siden 1990 ansat ved politiet i Grønland, senest som vicepolitikommissær. Han har været medlem af Grønlands Landsting siden 2005 og har bl.a. været medlem af udvalgene for fiskeri, fangst og landbrug samt udvalget for kultur, uddannelse, forskning og kirke. Han var medlem af Grønlands Landsstyre fra juni 2009 til marts 2013. Blev ved genvalgt til Landstinget ved valget i 2013, men mistede pladsen i Landsstyret da hans parti Demokraatit kom i opposition.  Privat Jens B. Frederiksen er søn af Tove Blidorf og Tage Frederiksen. Han er gift med Pia Frederiksen, med hvem han har fem børn.